El termini de presentació de sol·licituds és del 18 de juliol al 31 de juliol, ambdós inclosos.
Les declaracions responsables següents, que figuren al formulari de sol·licitud:
El formulari de sol·licitud incorpora una autorització expressa a la sub-direcció general competent en matèria de participació ciutadana perquè pugui fer les consultes necessàries per tal de verificar les dades d'identitat dels sol·licitants, així com per acreditar que els sol·licitants estan al corrent de les obligacions tributàries i amb la Seguretat Social.
Si la persona sol·licitant denega expressament l'autorització al departament competent en matèria de participació, mitjançant l'imprès de la sol·licitud, caldrà que aporti el certificat o els certificats corresponents.
La signatura i presentació de les sol·licituds comporta, per part dels centres educatius sol·licitants, l'acceptació plena de les bases reguladores i porta implícita l'autorització a l'òrgan competent per a la tramitació i la gestió de les sol·licituds per poder comprovar, d'ofici, totes les dades que s'hi contenen.
La inexactitud, falsedat o omissió de caràcter essencial en qualsevol dada o document que acompanyi la sol·licitud deixen sense efecte aquest tràmit, des del moment en què es coneguin i amb l'audiència prèvia a la persona interessada, i, en conseqüència, comporten la inadmissió de la sol·licitud, sens perjudici que puguin ser causa de revocació del Premi si es coneixen després de concedir-lo.
L'òrgan competent per a la tramitació i la gestió de les sol·licituds pot demanar tota la informació complementària que consideri necessària per avaluar les sol·licituds.
Per poder optar al Premi, els centres educatius sol·licitants han de complir els requisits i les condicions generals establertes a l'article 13 de la Llei 38/2003, de 17 de novembre, general de subvencions, i en concret:
L'obtenció del Premi Participa a l'Escola és compatible amb l'obtenció d'altres premis, subvencions o ajuts atorgats per qualsevol entitat pública o privada.
Els criteris de valoració són els següents:
En el cas que les memòries corresponents a dos o més centres obtinguin la mateixa puntuació i aquesta sigui la màxima puntuació obtinguda entre les memòries presentades, el criteri de desempat consitirà en valorar aspectes contextuals del centre d'educació i de l'experiència, com ara l'entorn, el suport institucional o el perfil de l'alumnat.
Obtenció d'un certificat digital: si no disposeu de certificat digital, consulteu aquí com obtenir-ne un.
El director general de Participació Ciutadana resoldrà el procés en el termini màxim de quatre mesos a comptar de la data de finalització del termini per presentar les sol·licituds.
La resolució s'ha de notificar a les persones interessades mitjançant la seva publicació al Tauler electrònic de l'Administració de la Generalitat de Catalunya ( tauler.gencat.cat ).
Contra la resolució d'atorgament, que no exhaureix la via administrativa, es pot interposar recurs d'alçada, davant el mateix òrgan que l'ha dictada o davant el competent per resoldre'l, en el termini d'un mes a comptar de l'endemà de la data de la seva publicació al Tauler electrònic de l'Administració, d'acord amb l'article 122.1 de la Llei 39/2015, d'1 d'octubre, del procediment administratiu comú de les administracions públiques.
Un cop transcorregut el termini màxim previst sense que s'hagi dictat i notificat la resolució final del procediment, els centres sol·licitants poden entendre desestimades les seves sol·licituds per silenci administratiu.
El Departament d'Acció Exterior, Relacions Institucionals i Transparència farà publicitat de la concessió del Premi Participa a l'Escola per al coneixement general de la ciutadania mitjançant l'exposició al Tauler electrònic de l'Administració de la Generalitat de Catalunya ( tauler.gencat.cat ) i, atès que la dotació del Premi és d'un import superior a 3.000,00 euros, també la publicarà en el Diari Oficial de la Generalitat de Catalunya, amb expressió de la convocatòria, el programa, el crèdit pressupostari al qual s'imputa, el beneficiari o beneficiària, la quantitat concedida i la finalitat.
El pagament del Premi s'efectuarà mitjançant transferència bancària al compte corrent que els centres premiats hagin indicat amb aquesta finalitat.
L'obligació de pagament del Premi es tramita un cop se n'ha publicat la concessió al Tauler electrònic.